РЕЗЮМЕ НА ГОРСКОСТОПАНСКИЯ ПЛАН НА ТП ДГС ПЛАЧКОВЦИ


ТП ДГС “Плачковци” е получило името си от едноименния град Плачковци, където е и седалището му. През периода 1880 – 1889 година в България е имало 10 стопанства. Едно от тях е било Тревненското административно стопанство, което е включвало в своя район по - голямата част от сегашното ДГС „Плачковци". Първото лесоустройство на тези гори е извършено в периода 1915 - 1920 година.

 На север и изток горското стопанство граничи  с ДЛС„Болярка", от запад с ДГС „Севлиево" и ДГС „Габрово", от юг с ДГС „Мъглиж" и ДГС „Казанлък" и от югоизток с ДГС „Гурково". 


Горските територии в района на стопанството са разположени на територията на област Габрово, като включват в себе си две общини - община гр.Дряново и община гр.Трявна и множество (30) населени места, както следва:


Община Дряново, със следните населени места: град Дряново и селата Царева ливада, Ганчовец, Геша, Гостилица, м. Денчевци, Длъгня, Зая, к. Игнатовци, Каломен, Караиванца, Керека, Косарка, Радовци, Скалско, Славейково, Туркинча, Чуково и Янтра


Община Трявна, със следните населени места: град Трявна, град Плачковци и селата Бангейци, Белица, к. Бижовци, Енчовци, Престой, Радевци, Станчов хан, к.Фъревци и Черновръх.


През територията на ТП ДГС„Плачковци" преминава ж.п. линията от гара Стара Загора до гара Русе, свързваща Южна със Северна България и първокласния път гр. В. Търново - гр. Габрово. Всички населени места са свързани с шосейни пътища. Шосе свързва гара Кръстец с гр. Плачковци, а от там за Трявна, Габрово и Дряново. Разклонение има от него в м. "Ябълките" и води към х. Българка. 

Автобусни линии свързват гр. Плачковци с гр. Трявна, селата и махалите от района на стопанството. Пътищата от държавната пътна мрежа, заедно с горските камионни и тракторни пътища, водещи до съответните горски комплекси, улесняват извоза на дървен материал и цялостната стопанска дейност. Като оценка трябва да се каже, че в определени райони е небходимо проектирането и създаването на нови пътища, за да се изгради такава инфраструктура, която да благоприятства за управлението, стопанисването и опазването на горите.

Добре развитите съобщителни връзки поставят в благоприятно положение правилното управление, стопанисване и опазване на горите на територията на горското стопанство.


Географско положение


ТП ДГС „Плачковци" заема северните склонове на Тревненската планина, дял на източната част на Централна Стара планина, водосборът на Дряновската река и системата от хълмове на Предбалкана до височините преди гр.Велико Търново.

Границите на стопанството образуват неправилен четириъгълник, с най-голяма дължина по посока север-юг около 30 км и ширина в посока изток-запад от 15 до 20 км. Горската площ в южната част е плътен комплекс, а на север по-големи или по-малки комплекси разположени сред земеделски земи.


Релеф


Регионалната характеристика на релефа се обуславя от разположението на стопанството в съответните геоморфоложки области, подобласти и райони. Южната част на стопанството обхваща част от северните склонове и малка част от южните склонове на Тревненската планина. Средната част е разположена в северния Предбалкан, а северната част има хълмист характер.

Южната част е типично планинска, със силно пресечен терен. Характерни са дълбоките долове и високите, ясно изразени била. Най-високата точка е вр.Бедек – 1488.1 м н.в. Външната граница на стопанството от юг, тръгва от връх Бедек на изток по главното било на Стара планина, извива от запад на изток, североизток до връх Българка – 1445.1 м н.в., от тук границата минава южно и загражда отдели намиращи се в Южна България. Главни била са: билото вр.Бедек – в. Турлата (1207 в н.в.) - вр.Мъхченица (по него върви част от западната граница на стопанството); билото му Самаринска река и Мечи дол (тук са стръмните скалисти склонове, Мъхнатите скали"); билото „Студен кладенец" - вр.Белновръх.

Останалата по-голяма част на ДГС „Плачковци" заема части на Предбалкана, които се простират успоредно на главната Старопланинска верига.

Предбалканските възвишения се радуват едно след друго и имат ясно очертани заоблени била. Най-голямото и характерно възвишение е „Стражата" - 622 м н.в.


Хидроложки условия 


Източници на почвена влага за растителните формации върху горските площи са предимно падащите валежи. Неравномерното им разпределение през годината се отразява на дебита на водните течения, които се подхранват в най-голяма степен от валежите. Подхранването на водните течения с подземни води има второстепенно значение за техния воден баланс. 


От водните течения, които пресичат територията на ТП ДГС „Плачковци" с най-голям водосборен басейн е р. Дряновска. Тя тече от юг към север и при гр. Велико Търново (извън стопанството) се влива като десен приток на р. Янтра.

Дряновската река се образува от три пълноводни притока - Стоевска, Радевска и Нейковска реки, които се събират при гр. Плачковци. Тук се влива в нея и Плачковска река.  В горната си част Дряновска река е позната и като Тревненска река. До гр. Трявна реката протича в сравнително тясна речна долина. На север след с. Царева ливада реката пресича височината „Стражата" в дълбок пролом, след него долината се разширява в заливни тераси.


Друго по-голямо водно течение е река Белица, която води началото си от северните склонове на Тревненския дял на Стара Планина и в горното си течение се нарича Станчевханска река. 


Река Еньовска, води началото си от възвишенията над с.Чакалите. Тези три водни течения са със сезонен дебит, като маловодието е през август - октомври.

В северозападната част на стопанството, източно от селата Славейково и Гостилица преминава река Янтра, втора по големина река на Дунавската водосборна област в България.


Малка част от територията на стопанствотое разположено върху окарстени варовици, което е предпоставка за събирането на подземни води и образуването на карстови извори, имащи непостоянен дебит.


Освен изброените по-главни водни течения в района на ДГС „Плачковци“ има и множество по​малки такива, които допълват хидрографската му мрежа. Малките водни течения имат колеблив характер, като често през лятото пресъхват напълно. Построени са и множество микроязовири (в близост до с. Гостилица, с. Скалско, гр. Дряново, гр. Трявна, с. Хитревци и др.) с цел напояване, рибно стопанство и други. 

На територията на община Дряново са известни два минерални извора . Поради малкият и силно променлив през различите сезони дебит (0.5 л/сек) изворите не са регистрирани като значими.


Държавно горско стопанство "Плачковци" има хидрографска мрежа със сравнително голяма гъстота. Тя оказва силно влияние върху формирането на различните типове месторастения, главно по отношение на влажността на почвата, влияе на почвеното плодородие и обуславя формирането на различни (сухоустойчиви или влаголюбиви) горскорастителни формации.


 Геоложки строеж и петрографски състав


В направената физико-географска характеристика бе отбелязано, че ТП ДГС „Плачковци" заема северните склонове на Тревненската планина.

Тревненската планина като дял от Централна Стара планина е изградена предимно от седиментни скали и гранитни маси - южнобългарски гранит. Това е обширен навлак, който покрива палеозойски  и  юрски пластове. Предбалканът в  района  на стопанството представлява редуващи се атиклинали, в които се откриват палеозойски, триаски и юрски пластове. Срещат се и области изградени от кредни материали.

Северно от град Трявна се разкрива ивица от палеогенни седименти, по които се развиват редица надлъжни долини, като тези на Дряновската река, река Янтра и притоците им. Те пресичат най-голямото и характерно платовидно възвишение „Стражата". Основата му е от неокомски мергели, над които се наслагват пластове от варовик. В пролома на Дряновската река, северно от с. Царева ливада карстовите води са прокопали множество пещери. Най-известна от които е пещерата „Бачо Киро", прокопана в долнокредитни варовици. Пещерата представлява сложен лабиринт, с обща дължина на галериите около 2 400 метра. В нея има красиви, калцитни образувания.

Локализирано находище от базалт се намира южно от град Плачковци, то дава суровина за леене на базалтови изделия.


По-голямата част от територията на стопанството – пясъчници, конгломерати и шисти. В района на село Царева ливада и град Дряново са разположени мергели, варовити мергели и варовици. По поречието на р.Янтра, Дряновската река и други водни течения се срещат наноси от пясък и чакъл. Вижда се, че силно пресечния терен с голямото си разнообразие от геоморфоложки форми, антиклиналата при Дряновския манастир и характера на тектонските процеси са довели до голямо разнообразие на скални породи.

Основните (почвообразуващи) скали, които се намират на територията на стопанството са: пясъчници – 73,3% от дървопроизводителната площ; конгломерати – 18,2%; мергел – 4,6%; варовик – 2,5 %, шисти  - 1,4 % и незначителни площи от речни наноси.

Напукаността и различните степени на изветряне в скалните образувания създават условия за натрупване на почваобразуващи продукти. 

Община Дряново попада в периферията на Горнооряховската сеизмична зона. Според контурите на зоните могат да се наблюдават възможни огнища на земетресения. Това са магнитутни нива, от които може да се очакват въздействия върху земната повърхност от ІV- VІІІ степен по скалата на Медведев – Шпонхойер - Карник. Като най - тежка се прогнозира сеизмичната обстановка в центъра на град Дряново и селата Скалско, Гостилица и Радовци

Климатични условия


Климатичните условия, са решаващ фактор за горскорастителното райониране и за формирането на различни типове горски месторастения.

Според климатичната класификация на Събев и Станев - "Климатични райони на България и техният климат" - 1963 година - районът на ТП ДГС "Плачковци" попада в Европейско-континенталната климатична област, Умерено-континенталната климатична подобласт и обхваща следните климатични райони:

· Среден климатичен район на Дунавската хълмиста равнина – централна част (150 - 350 м н.в.);

· Предбалкаснки климатичен район - източна и централна част (350 – 1000 м н.в.);

· Планински климатичен район – среднопланинска част  (1000 - 2000 м н.в).

Съществува връзка между това райониране и горскорастителното райониране на България - 1979 год. проф.Б.Захариев и колектив. Закономерните изменения на климата във вертикална посока водят до изменения във видовия състав, производителността на насажденията и формирането на съответните типове горски месторастения и очертават горскорастителните пояси и подпояси.

Според горскорастителното райониране горите на ТП ДГС ”Плачковци” попадат в Мизийската горскорастителна област и част в Тракийската горскорастителна област, подобласти Северна България и Горна Тракия. Заемат три пояса, със съответните седем подпояса, а именно:
M-I - Долен равнинно-хълмист и хълмисто-предпланински пояс на дъбовите гори (0-600 м н.в.)

М-I-1. Подпояс на заливните и крайречни гори (0-600 м н.в.)

M-I-2. Подпояс на равнинно-хълмистите дъбови гори (0-400 м н.в.)

M-I-З. Подпояс на хълмисто-предпланинските смесени широколистни гори (400-600 м н.в.)

М-II. Среден планински пояс на горите от бук и иглолистни (600-1800 м н.в.) 

M-II-1. Подпояс на нископланинските гори от горун, бук и ела (600-1000 м н.в.) 

M-II-2. Подпояс на среднопланинските гори от бук, ела и смърч (1000-1500 м н.в.)

Т-II. Среден планински пояс на горите от бук и иглолистни (700-2000 м н.в.) 

T-II-1. Подпояс на нископланинските гори от горун, бук и ела (700-1200 м н.в.) 

T-II-2. Подпояс на среднопланинските гори от бук, ела и смърч (1200-1700 м н.в.) 

Особено голямо значение за горскорастителното райониране имат температурният режим и валежите.

За охарактеризиране на Среден климатичен район на Думавската хълмиста равнина – централна част са използвани данни от метеорологичната станция в град  Дряново, за Предбалкански климатичен район – източна и централна част данните са от станции в градовете Габрово и Трявна, а за Планински климатичен район – среднопланинска част са от Събев и Станев.


Почви


ТП ДГС “Плачковци” се отличава със сравнително голямо почвено разнообразие. За тяхното уточняване и за по-пълна характеристика на лесорастителните им свойства са използвани данните от 40 почвени профила, заложени при предишните лесоустройства. Резултатите от лабораторната обработка на взетите почвени проби са посочени във ведомостта за почвените разрези, приложена в Приложение № 6 на настоящия план. Дадени са данни за следните параметри: механичен състав, киселинност, процентно съдържание на хумус и на общ азот.

Разпространението на почвените типове на територията на ТП ДГС ”Плачковци” е показано на специална карта. Най-често срещаната почва на територията на стопанството е кафява горска почва (ненаситена) – 41,4 % от дървопроизводителната площ. Освен нея се срещат и следните основни почвени типа: от наносните - алувиална ненаситена, от лесивираните – сива горска (обикновена, тъмна и  светла) и от интразоналните – рендзина обикновена.

Един от основните морфологични признаци за определяне на типа месторастене е дълбочината на почвата. В таблица № 8 е показано разпределението на дървопроизводителната площ по почвен тип и дълбочина на почвата. Преобладават средно дълбоките почви, което обуславя и преобладанието на средно богати месторастения.


Ерозия


Земите от горския фонд в района на стопанството са добре защитени от съществуващите растителни формации и в тях не съществуват ерозионни процеси от масов характер. На отделни места се наблюдават начални степени на почвена ерозия. Почвите са слабо или средно ерозирани. Засегнатите от почвена ерозия горски площи са в онези части на гората, дървостоите на които са били изредени и силно девастирани от продължителна паша и сеч. Пашата е създала предпоставка за развитие на ерозионни процеси върху тях , а също и върху голите горски площи. В засегнатите подотдели почвата е оголена и лишена от растителна защита. Най-често ерозията се е проявявала скрито, под формата на площно, повърхностно измиване и отнасяне на плодородните почвени хоризонти. Като резултат от това действие, на много места почвените профили са скъсени чувствително и сега се определят средно дълбоки до плитки, плитки и твърде плитки почви. Най - ​забележими са тези ерозионни процеси на стръмни склонове с припечна компонента. Хидрографската мрежа в горския фонд, макар и дълбоко врязана на места е добре залесена и укрепена. 


За всички горски площи засегнати от ерозионни процеси, основен вид ерозия е площната ерозия. 


Най-често наблюдаваните степени на ерозия са I и II (слабо ерозирани почви). В тези случаи е засегнат само "А" - хоризонт. По-рядко се срещат и средно ерозирани почви - III степен, като при тях освен "А" хоризонт, е засегнат и част от "В" хоризонт. 

По-голямо внимание заслужават явленията, свързани с линейната ерозия на почвата - образуването на поройни ровини и долове, свличането на почвените пластове в леглата на пороите и поройните наноси. Тези явления заплашват пътищата, обработваемите земи и населени места.

Действащият технически проект за борба с ерозията и Националната дългосрочна програма за борба с ерозията в Република България все още не са допринесли за пълното овладяване на почвената ерозия, въпреки залесяванията и строежа на няколко хидротехнически съоръжения (баражи).


Растителност


Според “Класификационна схема на типовете горски месторастения в България” от 2011 година, територията на ТП ДГС ”Плачковци” в по-голямата си част попада  в Мизийската горскорастителна област (М), подобласт – Северна България (СБ) и малка част в Тракийската горскорастителна област (Т), подобласт Горна Тракия (ГТ). Във вертикално отношение територията на горското стопанство е обхваната в три пояса и седем подпояса, а именно:


1. Долен равнинно-хълмист и хълмисто-предпланински пояс на дъбовите гори ( 0 – 600 м н.в.) - М-I


1.1. Подпояс на заливните и крайречни гори ( 0 - 600 м н.в.) - М-I-1

В този подпояс попадат предимно култури създадени от различни клонове тополи: И-214, сива топола и др. по бреговете на р.Янтра и Дряновската река, а така също и естествени горски насаждения от елша, бяла топола, върба и др. По-високата част на подпояса е заета от автохтонни дендробиоценози от цер, благун, габър и техните естествени спътници липата, клена, мъждряна и келявия габър. Храстите също широко са застъпени - шипки, глог, дрян, смрадлика, къпина и др.


1.2. Подпояс на равнинно-хълмистите дъбови гори ( 0 – 400 м н.в.) - М-I-2

Той обхваща горските комплекси заемащи най-северните райони на стопанството. В този подпояс са разпостранени чисти и смесени издънкови гори от цер, благун, клен, липа, габър и келяв габър. Със значителна площ са и масивите горски култури от черен и бял бор, смесени с червен дъб; акациевите насаждения и култури, а така също и новосъздадените култури от цер, зимен и червен дъб. Бонитетът им варира III до V.


1.3. Подпояс на хълмисто-предпланинските смесени широколистни гори (400 – 600 м н.в.) - М-I-3

Обликът на горите в този подпояс се определя от естествените семенни и издънкови насаждения, смесени и по-рядко чисти от цер, благун, зимен дъб, дъбово-габърови комплекси и техни спътници, като явор, клен, брекиня. Създадени са комплекси - чисти иглолистни култури и такива с участието на липа, бреза, червен дъб, акация и др.широколистни. Бонитетът на насажденията варира от II-V, а на културите II-IV.


2. Среден планински пояс на горите от бук и иглолистни ( 600 – 1800 м н.в.) - М-II


2.1. Подпояс на нископланинските гори от горун, бук и ела ( 600 – 1000 м н.в.) - М-II-1

Тук се срещат предимно семенни гори от зимен дъб, бук и габър и техните спътници: явор, брекиня, череша. Има смесени насаждения от споменатите видове, които са по-устойчиви и високопродуктивни. Създадени са иглолистни култури от бял бор и смърч, като най-старите са на 70-80 годишна възраст. Бонитетът на насажденията и културите тук е от I-III.


2.2. Подпояс на среднопланинските гори от бук, ела и смърч ( 1000 – 1500 м н.в.) - М-II-2

Облика на горите в този подпояс дават комплексите от чисти букови насаждения и култури и смесените такива от бук, зимен дъб, габър с иглолистните бял бор, смърч и ела или естествените спътници на бука и зимния дъб - явор, череша, брекиня, трепетлика, шестил и др. Бонитетите са от I - III.


3. Среден планински пояс на горите от бук и иглолистни ( 700 – 2000 м н.в.) - Т-II


3.1. Подпояс на нископланинските гори от горун, бук и ела ( 700 – 1200 м н.в.) - Т-II-1

В него преобладават чистите и с преобладание на бук естествени семенни насаждения. Своето място имат културите от бук и естествените му спътници, както и тези от бял бор, смърч, з.дуглазка и други иглолистни и широколистни видове. Бонитетът им варира от I-IV.


3.2. Подпояс на среднопланинските гори от бук, ела и смърч ( 1200 – 1700 м н.в.) - Т-II-2
Тук са разпространени чисти и смесени букови насаждения. Създадени са култури от бял бор, смърч, з.дуглазка и др. Срещат се съобщества от лавровишня на територията на ДГС„Плачковци" се срещат и някои редки за страната дървесни, храстови и тревисти видове, включени в Червената книга на България:

1. Acer heldeichii Orph. - планински явор (жешля), среща се като спътник на бука, вирее на влажни места;

2. Oenanthe millefolia Jank., - хилядолистен воден морач. Вирее по влажни тревисти места от 50 до1200 м н.в. Участвуват единично в тревните съобщества.

3. Angelica pancicii Vand. - панчичева пищялка. Вирее на влажни места край потоци в буковите гори.

4. Atropa belladona-L. - лудо биле. Вирее в горите и сечищата на влажни заветни места върху богати почви.

Горската растителност в района на стопанството може да се представи от следните групи насаждения: 

а) семенни естествени насаждения от бук, габър, цер и зимен дъб; 

б) издънкови естествени насаждения от цер, акация, благун, бук, келяв габър, габър, сребролистна липа и други; 

в) изкуствено създадени иглолистни и широколистни култури от черен и бял бор, смърч, акация, сребролистна липа, червен дъб, тополи и други. 


По време на теренно-проучвателните работи бяха описани около 50 дървесни вида имащи повече от един декар площно участие. Дървесният  вид с най – голямо разпостранение за стопанството е букът,  втори е габъра, следва цер, зимния дъб и т.н. Тези видове формират чисти и смесени растителни формации, често с участие на няколко дървесни вида. 

Като резултат от дългогодишната лесовъдска практика място са намерили култури от смърч, бял бор, черен бор, зелена дуглазка, явор, бреза, планински и полски ясен и различни клонове тополи. 

В състава на растителните формации има следните храстови видове: глог, шипка, дрян, аморфа, черен бъз, чашкодрян, леска, трънка, смрадлика, къпина, малина и други. 
 

Изключително богато е тревното присъствие под склопа на гората, източник на цeнни лекарствени видове, намерили приложение в народната медицина и фитотерапията. Ценни видове са: жълт и червен кантарион, волски език, риган, мащерка, бял равнец, лудо биле, коприва, мента и други. 

Горската дървесна растителност е повлияна от стопанската дейност на човека изразена в сечи, паша и подмяна на дървесни видове. Въпреки това състоянието на преобладаващата част от насажденията и културите е добро. 


Типове месторастения

Използваната класификация разглежда типа месторастене като основна таксонометрична единица, реално съществуваща и определена в рамките на съответните екологични параметри - климатични, орографски, едафични.

По този начин типът горско месторастене обединява относително еднородни по лесорастителния си ефект площи, респективно с приблизително еднакви климатични, релефни и почвени условия.

Отделните фактори, определящи формирането на даден тип месторастене действат комплексно и взаимно свързано, като оказват влияние и върху развитието на горската растителност.

Правилното определяне на типовете горски месторастения е от първостепенна важност за правилното планиране на бъдещата горскостопанска дейност и за формирането на подходящ състав на насажденията.

За района на ТП ДГС “Плачковци” са определени 17 типа месторастения, които са посочени в таблица № 1.

Таблица № 1.За разпределение на дървопроизводителната площ по типове месторастения – общо за ТП ДГС “Плачковци”
	Наименование на типовете месторастения
	Съкратено обозначение
	ха
	%

	Мизийска горскорастителна област
	М
	
	

	Горскорастителна подобласт – Северна България
	СБ
	
	

	Долен равнинно-хълмист и хълмисто-предпланински пояс на дъбовите гори (0-600 м н.в.)
	М-I
	
	

	Подпояс на заливните и крайречни гори (0-600 м н.в.)
	M-I-1
	
	

	Крайречно, свежо, на алувиална ненаситена почва (дренирано-тополово)
	С2(8)
	51.2
	0.2

	всичко за подпояса
	
	51.2
	0.2

	Подпояс на равнинно-хълмистите дъбови гори (0-400 мнв)
	M-I-2
	
	

	Свежо, на склонове, на сива горска тъмна почва
	СД2 (14)
	2 411.2
	9.3

	Сухо, на склонове, на сива горска обикновена  или тъмна почва
	С1 (15)
	1 712.6
	6.6

	Равнинно и на склонове, сухо на сива горска обикновена почва
	В1 (138)
	63.3
	0.2

	всичко за подпояса
	
	4 187.1
	16.1

	Подпояс на хълмисто-предпланинските смесени широколистни гори (400-600 мнв)
	М-I-3
	
	

	Равнинно и на склонове, свежо, на сива горска тъмна и обикновена почва
	СД2 (17)
	1 387.6
	5.4

	Равнинно и на склонове, сухо на сива горска обиковена почва
	С1 (19)
	2 034.3
	7.8

	Свежо до сухо, на склонове на сива горска обикновена почва
	С2,1(20)
	6 149.4
	23.7

	Сухо до свежо, на склонове на сива горска светла почва
	В2,1 (21)
	334.1
	1.3

	всичко за подпояса
	
	9 905.4
	38.2

	Подпояс на нископланинските гори от горун, бук и ела (600-1000 м н.в.)
	M-II-1
	
	

	Свежо до влажно, на кафява горска наситена почва
	СД23(29)
	318.0
	1.2

	Свежо, на преходна кафява горска ненаситена почва
	С2 (30)
	8 555.5
	33.0

	всичко за подпояса
	
	8 873.5
	34.2

	Подпояс на среднопланинските гори от бук, ела и смърч ( 1000 – 1500 м н.в.)
	M-II-2
	
	

	Свежо до влажно, на кафява горска почва
	СД23(35)
	51.2
	0.2

	Свежо, на преходна кафява горска наситена почва
	С2 (36)
	642.7
	2.5

	всичко за подпояса
	
	693.9
	2.7

	Тракийска горскорастителна област
	Т
	
	

	Подобласт Горна Тракия
	ГТ
	
	

	Среден пояс на горите от бук и иглолистни (700-2000 м н.в.)
	T-II-1
Т-II-2
	
	

	Свежо до влажно, на кафява горска наситена почва
	СД23(70)
	166.1
	0.7

	Свежо, на кафява горска ненаситена почва
	С2 (71)
	1 480.0
	5.7

	всичко за пояса
	
	1 646.1
	6.4

	Типове месторастения с интразонално разпространение
	
	
	

	Долен равнинно-хълмист и хълмисто предпла-нински пояс на дъбови гори (0-600 м н.в.)
	M-I
	
	

	Свежо, на обикновена рендзина
	С2 (121)
	214.3 
	0.8

	Сухо, на обикновена рендзина
	АВ1 (122)
	258.7
	1.0

	Месторастения на ерозирани почви
	
	
	

	Група сухи до свежи месторастения на слабо или средно ерозирани почви
	В12 (131)
	117.8
	0.4

	всичко за подпояса
	
	590.8
	2.2

	Общо за ТП ДГС “Плачковци”
	
	25 948.0
	100.0



Очакван технико-икономически ефект 


С оглед максимално използване потенциалната продуктивност на типовете горски месторастения, биологичните особености на дървесните видове и естествената растителност в района на ТП ДГС “Плачковци”, от особено важно значение е правилният избор на подходящ състав, конкретно за всеки подотдел.

Определянето му е извършено на базата на биологичните и екологични принципи залегнали в класификационната схема на типовете горски месторастения, както и икономическата нужда от определени видове дървесина, съобразно със сортиментната структура и видовия състав. Наред с това са взети под внимание и специалните функции, които имат да изпълняват насажденията - водоохранни, защитни, рекреационни и други.

В насажденията обявени за защитени местности, природни забележителности и семепроизводствени, а така също и в тези върху скални и урвести терени и много бедни месторастения се запазва сегашния състав. Поради специфичните местни условия (умерено-континентален климат) на много места се запазва отчасти или изцяло автохтонната растителност – бук, габър, зимен дъб, благун, цер, космат дъб, клен и др.

Чрез подходящия бъдещ състав ще се осигури правилно разпределение на дървопроизводителната площ по дървесни видове и бонитети, с което ще се постигне максимална производителност едновременно с най-добър екологичен ефект.

За да се получи сравнение в продуктивността на насажденията между сегашния и подходящия състав е използван условен среден зрелостен прираст по дървесни видове и бонитет, приведен към пълнота 1,0 и турнус - 100 години за семенните и съответният турнус за издънковите насаждения. По опитни таблици е изчислен условният общ среден зрелостен прираст на сегашните дървостои. От предвижданията за оптималните подходящ бъдещ състав за отделните типове месторастения се правят същите изчисления и се установява общ зрелостен прираст отделно за залесената площ и общо за дървопроизводителната площ на ТП ДГС  “Плачковци”.

При сегашния среден зрелостен прираст на 1 хектар залесена площ – 5.2 куб.м/ха, в бъдеще се очаква 6.8 куб.м/ха. Това показва, че една част от насажденията в сегашния си състав не отговарят на производствените възможности на съответното им месторастене. При правилно и рационално разпределение на дървесните видове по типове месторастения, в перспектива производителността на горите може да се увеличи с 30.0 % при по-висок качествен състав на продукцията.

При иглолистните прави впечатление намалението на дела им от 10.4 % на 5.7 %. Това е така, защото основни дървесни видове за в бъдеще увеличават площа си  – бук, габър, цер и зимен дъб. Площите им се увеличават за сметка на белия бор и черния бор и на келявия габър, които сега частично са заели типичните им месторастения. Благунът увеличават площите си, главно за сметка на различните иглолистни култури.

Причините за намаляване площите на белия и черния бор, вече бяха посочени по-горе, като там където културите са създадени на богати и средно богати месторастения ще бъдат заменени от широколистни видове и в бъдеще ще заемат предимно бедните месторастения, като ще изместят главно келявия габър и мъждряна.

Акацията и сребролистната липа запазват площа си, тъй като участват като спътници в бъдещите състави, съответно на бука, габъра, цера и т.н.

С цел подобряване хранителната база на дивеча единично или на групи се предвижда внасянето на круша, джанка, череша и други горскоплодни видове.

Останалите дървесни видове запазват участието си в бъдещите състави или го променят в малка степен.

Като цяло се увеличава площите на коренните широколистни дървесни видове, с изключение на келявия габър и мъждряна.

Промените в участието на дървесните видове са предимно в качествено отношение. Предвидените мероприятия целят подобряване състава и бонитета на насажденията, което ще повиши общата им производителност, биологически ще станат по-устойчиви и с по-добри средообразуващи и хигиенно-защитни функции.

Икономически условия


Площ и лесистост на района, в който се намира ТП ДГС “Плачковци”


Горските територии в района на стопанството са разположени на територията на област Габрово, като включват в себе си двете общини – Трявна и Дряново с общо 30 населени места.

Общата площ на територията е 50 320.0 ха. Залесената площ (без горите по чл.83), е 25 927,0 хектара. При това положение лесистостта е 51,5 %, което е над средната за страната – 34.5 %.


Роля и значение на горите на ТП ДГС “Плачковци” за икономиката на района


Горите на ТП ДГС “Плачковци” за които е изготвен този план имат важно значение, не само като строителна и технологична суровина, но и с техните водохранни, противоерозионни и здравно - украсни функции. 

Горите в по - голямата си част са широколистни – високостъблени, за превръщане, и по – малко нискостъблени, а иглолистните са представени почти изцяло от култури. Високостъблените гори са разположени в по-високите части на стопанството. Значението на горите е многопосочно, като те се явават един от основните поминъци на населението в тази част на страната. Те са източник за задоволяване нуждите на местното население от дърва за огрев и по – малко за строителна дървесина. 

С настъпилите промени в икономическия живот на страната и в стуктурата на горите след 1989 г., освен държавата на пазара на дървесина се появяват и частните предприемачи. В момента  на територията на стопанството работещите банцизи използват почти изцяло местна дървесина. 

След 1989 г. в икономоческия живот на района настъпва икономическа стагнация, която оказва крайно отрицателно влияние върху поминъка на населението - закриват се редица губещи  и недотам губещи предприятия, както в градовете така и в селата. Това рязко увеличава безработицата, което принуждава част от безработните да мигрират или да си търсят временна работа в други населени места, или да се върнат към традиционните за този край поминъци – земеделие, животновъдство и туризъм.

 Защитени природни обекти


1. Защитени територии, обособени по Закона за защитените територии 

1.1. Природен парк “Българка” - обявен със Заповед № РД – 775 от 09.08.2002 г., на МОСВ (ДВ бр. 86 от 10.09.2002 г.).


2. Природни забележителности:

- Природна забележителност пещера ”Бачо Киро” - обявена с Заповед № 2810 от 10.10.1962 г., на Главно управление на горите при Министерски съвет (ДВ бр. 56 от 1963 г.);

- Природна забележителност ”Виканата скала” - обявена със Заповед № 995 от 21.04.1971 г. на МГГП (ДВ, бр. 41 от 1971 г.), актуализация на площта със Заповед № РД – 53 от 30.01.2008 г. на МОСВ (ДВ, бр. 39 от 2008 г.);
- Природна забележителност ”Скален венец в м. Мъхнатите скали” – обявена със Заповед               № 689 от 22.07.1987 г. на КОПС при МС (ДВ, бр. 63 от 1987 г.), актуализация на площта със Заповед №РД – 875 от 22.11.2013 г. на МОСВ (ДВ, бр. 6 от 2014 г.).


3. Защитени местности:

- Защитена местност “Дряновски манастир” – обявена като историческо място със Заповед № 357 от 09.02.1973 на МГОПС (ДВ, бр. 21 от 1973 г.), прекатегоризирана в защитена местност със Заповед № РД – 1324 от 27.12.2002 г. на МОСВ (ДВ, бр. 7 от 24.01.2003 г.), намаляне на площта: Заповед № 1136 от 14.12.1981 г. на КОПС при МС (ДВ, бр. 102 от 29.12.1981 г.) и Заповед № РД-292 от 22.03.2004 г.на МОСВ (ДВ, бр. 70 от 10.08.2004 г.);
- Защитена местност “Студеният кладенец” – обявена със Заповед № 25 от 09.01.1989 г. на КОПС при МС (ДВ, бр.7 от 1989 г.)

- Защитена местност “ Мехченица – Йововци” – обявена като историческо място със Заповед № 345 от 17.05.1979 г. на КОПС при МС (ДВ, бр. 67 от 1979 г.), прекатегоризиран в защитена местност със Заповед № РД-1303 от 27.12.2002 на МОСВ (ДВ, бр. 7 от 2003 г.);

- Защитена местност “Столища” – обявена като природна забележителност със Заповед № 689 от 22.07.1987 г. на КОПС при МС (ДВ, бр. 63 от 1987 г.), прекатегоризирана в защитена местност със Заповед № РД-1309 от 27.12.2002 г. на МОСВ (ДВ, бр. 7 от 2003 г.), промяна на площта и режима със Заповед № РД-401 от 24.04.2013 г. на МОСВ (ДВ, бр. 51 от 2013 г.)
- Защитена местност “Боженци” – обявена със Заповед №4526/17.10.1975 г. на МГОПС (ДВ, бр. 98/1975 г.)


4. Вековни дървета на територията на ТП ДГС “Плачковци”:

- Благун (1312) – Quercus frainetto
Област: Габрово, Община: Дряново, Населено място: с. Долни Драгойча – обявено със Заповед № 583 от 26.09.1981 г. на КОПС при МС (ДВ, бр. 83 от 1981 г.); Характеристики на вековното дърво: Години към датата на обявяване:600; Реална възраст: 638; Височина (m): 18; Периметър (m): 5.9
- Бук (106) - Fagus sylvatica

Област: Габрово, Община: Трявна, Населено място: с. Кръстец –обявено с Постановление на Министерски Съвет No.1078 от 13.03.1950 г. на КОПС при МС; Характеристики на вековното дърво: Години към датата на обявяване: 500; Реална възраст: 569; Височина (m): 32; Периметър (m): 3.7;
- Бук (1413) - Fagus sylvatica 

Област: Габрово, Община: Дряново, Населено място: с.Шушня – обявено със Заповед No.1027 от 01.12.1982 г. на КОПС при МС (ДВ,бр. 101 от 1982 г.); Характеристики на вековното дърво: Години към датата на обявяване: 160; Реална възраст: 197; Височина (m): 19; Периметър (m): 2.5;
- Зимен дъб (1130) - Quercus daleshampii 

Област: Габрово, Община: Дряново, Населено място: с. Каломен - обявено със Заповед No.657 от 13.09.1979 г. на КОПС при МС (ДВ,бр. 79 от 1979 г.); Характеристики на вековното дърво: Години към датата на обявяване: 500; Реална възраст: 540; Височина (m): 19; Периметър (m): 4.6;
- Зимен дъб (1470) - Quercus daleshampii

Област: Габрово, Община: Дряново, Населено място: с. Славейково - обявено със Заповед No.851 от 10.08.1983 г. на КОПС при МС (ДВ, бр. 70 от 1983 г.); Характеристики на вековното дърво: Години към датата на обявяване: 300; Реална възраст: 336; Височина (m): 14; Периметър (m): 3.2;
- Зимен дъб (1184) - Quercus daleshampii

Област: Габрово, Община: Дряново, Населено място: с. Караиванца - обявено със Заповед No.384 от 17.06.1980 г. на КОПС при МС (ДВ, бр. 69 от 1980 г.);

- Зимен дъб (1415) - Quercus daleshampii

Област: Габрово, Община: Дряново, Населено място: с. Големи Българени - обявено със Заповед No.1027 от 01.12.1982 г. на КОПС при МС (ДВ, бр. 101 от 1982 г.); Характеристики на вековното дърво: Години към датата на обявяване: 250; Реална възраст: 287; Височина (m): 14; Периметър (m): 2.8;
- Зимен дъб (1416) - Quercus daleshampii

Област: Габрово, Община: Дряново, Населено място: с. Големи Българени - обявено със Заповед No.1027 от 01.12.1982 г. на КОПС при МС (ДВ, бр. 101 от 1982 г.); Характеристики на вековното дърво: Години към датата на обявяване: 250; Реална възраст: 287; Височина (m): 16; Периметър (m): 2.6;
-  Зимен дъб (1414) - Quercus daleshampii

Област: Габрово, Община: Дряново, Населено място: с. Големи Българени - обявено със Заповед No.1027 от 01.12.1982 г. на КОПС при МС (ДВ, бр. 101 от 1982г.); .); Характеристики на вековното дърво: Години към датата на обявяване: 300; Реална възраст: 337; Височина (m): 13; Периметър (m): 3.2;
-  Летен дъб (2020) - Quercus robur

Област: Габрово, Община: Трявна, Населено място: с. Фъревци - обявено със Заповед No.654 от 08.09.2006 г. на МОСВ (ДВ, бр. 85 от 2006 г.); Характеристики на вековното дърво: Години към датата на обявяване: 400; Реална възраст: 413; Височина (m): 22; Диаметър (m): 1.0;
- Скоруша (1417) - Sorbus domestica

Област: Габрово, Община: Дряново, Населено място: с. Русиновци - обявено със Заповед No.1027 от 01.12.1982 г. на КОПС при МС (ДВ, бр. 101 от 1982 г.); Характеристики на вековното дърво: Години към датата на обявяване: 350; Реална възраст: 387; Височина (m): 18; Периметър (m): 3.8;
-  Тис - 80 бр. (110) - Taxus baccata 

Област: Габрово, Община: Трявна, Населено място: с. Кръстец - обявено със Протокол No.11796 от 15.09.1948 г.;

-  Цер (1218) - Quercus cerris

Област: Габрово, Община: Трявна, Населено място: с. Престой - обявено със Заповед No.14 от 08.01.1981 г. на КОПС при МС (ДВ, бр. 19 от 1981 г.);  Характеристики на вековното дърво: Години към датата на обявяване: 400; Реална възраст: 438; Височина (m): 20; Периметър (m): 3.2;
-  Цер (1411) - Quercus cerris

Област: Габрово, Община: Дряново, Населено място: с. Малки Българени - обявено със Заповед No.1027 от 01.12.1982 г. на КОПС при МС (ДВ, бр. 101 от 1982 г.); Характеристики на вековното дърво: Години към датата на обявяване: 250; Реална възраст: 287; Височина (m): 13; Периметър (m): 2.6;
-  Ясен (1630) - Fraxinus spp.

Област: Габрово, Община: Трявна, Населено място: с. Черновръх - обявено със Заповед No.1042 от 30.11.1984 г. на КОПС при МС (ДВ, бр. 102 от 1984 г.); Характеристики на вековното дърво: Години към датата на обявяване: 100; Реална възраст: 135; Височина (m): 19; Периметър (m): 2.1;
2. Защитени зони, обособени по Закона за биологичното разнообразие 

2.1. Защитени зони, обявени по Директива 92/43/ЕЕС за опазването на природните местообитания и на дивата флора и фауна от екологичната мрежа Натура 2000:

- Защитена зона BG0000214 ”Дряновски манастир” – обявена с Решение на МС №122 от 02.03.2007 г. (ДВ бр.21 от 2007 г.);
- Защитена зона BG0000263 “Скалско” – обявена с Решение на МС №122 от 02.03.2007 г. (ДВ, бр. 21 от 2007 г.);
- Защитена зона BG0000281 “Река Белица” - обявена с Решение на МС №122 от 02.03.2007 г. (ДВ, бр. 21 от 2007 г.);

- Защитена зона BG0000282 “Дряновска река” -  обявена с Решение на МС №122 от 02.03.2007 г. (ДВ, бр. 21 от 2007 г.);

- Защитена зона BG0000399 “Българка” - обявена с Решение на МС №122 от 02.03.2007 г. (ДВ, бр. 21 от 2007 г.);

- Защитена зона BG0000610 “Река Янтра” - обявена със Заповед № РД-401 от 12.07.2016 г. на Министъра на околната среда и водите (ДВ, бр. 62 от 2016 г.)


2.2. Защитени зони, обявени по Директива 79/409/ЕЕС за опазване на дивите птици от екологичната мрежа Натура 2000:

- Защитена зона BG0000399 “Българка” - обявена със Заповед № РД-848 от 08.11.2013 г. на МОСВ (ДВ, бр. 104 от 2013 г.)

3. Защитени растителни видове и лечебни и редки растения на територията на ТП ДГС “Плачковци”


3.1. Застрашени и защитени растения в района на ТП ДГС “Плачковци” записани съответно в Червената книга на Република България (електронно издание от 2011 г.) и в приложение № 3 от Закона за биологичното разнообразие


ТП ДГС “Плачковци”, съвместно с РИОСВ гр.Велико Търново и други обществени организации, трябва да организира охраната на застрашените и защитените растения на територията на горското стопанство.


Забранява се:

- брането, събирането, отрязването, изкореняването или друг начин на унищожаване на екземпляри в техните естествени области на разпространение.

- притежаването, пренасянето, превозването, изнасяне зад граница, търговията и предлагането за продажба или размяна на взети от природата екземпляри.

Забраните са валидни за всички жизнени стадии от развитието на растенията.

Според Червената книга на Република България (електронно издание от 2011 г.) на територията на ТП ДГС “Плачковци” са установени 10 растителни вида под заплаха. От тях 6 са с категория застрашен и 4 - с категория уязвим. В това число 3 от видовете са български ендемити, а 1 е балкански ендемит. 

По Закона за биологичното разнообразие (ЗБР) (Приложение №3) 9 от гореспоменатите 10 застрашени растителни вида са със статут защитен. 


4. Защитени животински видове


Районът на ПРП “Българка”, който попада в териториалния обхват на ТП ДГС “Плачковци” се обитава и от защитени животински видове от клас Птици (Aves). Някои от по-важните представители са:

- Разред Соколоподобни (Falconiformes) – Скален орел (Aquila chysaetos), Малък креслив орел (Aquila pomarina), Белоопашат мишелов (Buteo rufinus), Ловен сокол (Falco cherrug) и др.

- Разред Совоподобни (Strififormes) - Уралска улулица (Strix uralensis L.), Бухал (Bubo bubo L.), Пернатонога кукумявка ( Aegolius funereus) и други.

- Разред Кълвачоподобни (Piciformes) - Черен кълвач (Dryopus martius), Белогръб кълвач (Dendrocopos leucotos), Среден пъстър кълвач (Dendrocopos medius), Сирийски кълвач (Dendrocopos syriacus) и други.

- Разред Врабчоподобни (Passeriformes) - Черночела сврачка (Lanius minor), Червеногърба сврачка (Lanius collurio), Горска чучулига (Lullula arborea) и други.

 характеристика на горските територии

 Обща площ на горската териториална единица, настъпилите  промени от извършването на предишната инвентаризация  и разпределението й по категории, според основните им         функции.
Общата площ на държавно горско стопанство “Плачковци” е 26 475,9 ха (без горите по чл. 83 от ЗГ). 

Залесената площ на горското стопанство е 25 927,0 ха, което е 98,0% от общата площ. Най-голям е делът на насажденията (предимно от издънков произход). Общата им площ е 23 659.9 ха, или 91.3% от залесената площ. По група гори преобладават издънковите гори за превръщане – 40,1% от залесената площ, следвани от широколистните високостъблени – 35,3%. Културите заемат общо 2 267,1 ха, или 8,7% от залесената площ, като най-много са иглолистните – 2092,6 ха – 8,1%.

Изредените насаждения и култури заемат 503,3 ха или 1,8% от общата и 1,9% от залесената площ. По-голяма част (45,1%) са в групата гори за превръщане в издънкови, следвани от широколистните високостъблени (39,4%) и са в резултат на невъзобновени изредени насаждения (бивши горски пасища) и в много малка степен на водени възобновителни сечи.

Незалесената дървопроизводителна площ е само 21,0 ха, или 0,1% от общата площ. Преобладават голините – 18,5 ха.  Сечищата са 2,5 ха.

Общо дървопроизводителната площ на горското стопанство е 25 948,0 ха или 98,1% от общата площ.

Недървопроизводителната площ на горското стопанство е 527,9 ха или 1,9% от общата площ. Най-голям е делът на поляните (0,8%), просеките (0,6%), следвани от лесонепригодните голини, площи, скали и др. 

Една част от недървопроизводителната площ може да бъде използувана за реализиране на странични ползувания - поляни, просеки, дворни места и обработваеми площи. Друга част са необходими за провеждане на горскостопанските мероприятия – автомобилни пътища. Неизползваемата за горскостопанска дейност площ е 93.6 ха (0,4%). Това са лесонепригодни голини и площи, скали, сипеи, кариери, табани и водни площи.

Освен посочените по-горе площи при инвентаризацията бяха констатирани гори по чл.83 от ЗГ на площ 141,2 хектара (в т.ч. 126,1 хектара са били устроени още при предишната инвентаризация, а 25,1 хектара са новоустроени). Те не присъстват в коментарите за разпределение на горите по условни стопански класове и видове гора, както и за цялата обща и залесена площ  и не участват в баланса на горските територии.

Общата площ на горските територии със защитни функции на ТП ДГС “Плачковци” намалява с общо 2 461,3 ха, което се дължи на отпадане на част от тях или преминаването на различни видове (изброени по-долу) към Природен парк или защитени зони по Директивата Натура 2000. Тези  територии със защитни функции запазват и предишните си функции, но тези функции вече не са водещи, а  второстепенни (в това число). 

+ 4,2 ха – новообособени вододайни зони по Наредба № 3/16.10.2000 г.

+ 10,9 ха – новообособени защитни гори около източници на питейна вода.

- 2 340,6 ха - преминаване на горски територии обособени като вододайни зони към горски територии с водеща функция Природен парк и зони Натура 2000.

- 147,2 ха - преминаване на горски територии обособени като защитни ивици шосе, река и ЖП към горски територии с водеща функция ГВКС4.

- 32.4 ха - преминаване на горски територии обособени като скално и урвести, към горски територии с водеща функция защитена зона местообитания и ГВКС2.

+ 43,8 – новообособени горски територии с наклон над 30° съгласно чл.43, ал. 1, т. 1 от Наредба №18/07.10.2015 г.

Общата площ на  горските територии със специални функции на  ТП ДГС “Плачковци” се е  увеличила със 7 968,9 ха, което се дължи на: 7 969,1

+ 3 726,2 ха - горски територии Природен парк с водещи функции пред стари ВЗ и Натура 2000.
+ 17,9 ха - горски територии защитени местности с водещи функции пред Натура 2000.
+ 292,7 ха - горски територии Натура 2000 с водещи функции.
- 480,5 ха - горски територии защитна ивица – отиват в т.ч. на Натура 2000.
- 22,4 ха –семепроизводствени насаждения – отиват в т.ч. на Природен парк.
- 3 006,7 ха – горски територии с рекреационно значение в предния проект  – отиват в т.ч. на Природен парк, зони Натура 2000 и ГВКС2.
+ 7 441,7 ха – новообособени горски територии, определени като ГВКС1 и ГВКС2 в процесите на горската сертификация за сметка на държавни ГТ със стопански функции.
Общата площ на горските територии със стопански функции на ТП ДГС “Плачковци” е намаляла със 6 634,7 ха, което се дължи основно на новообособени държавни горски територии, определени като ГВКС2, в много по-малка степен на недържавни горски територии определени като “природен парк”, както и на по-точното определяне на границите на защитените зони по Натура 2000.

Списък

на горските територии със защитни и специални функции,

разположени на територията на ТП ДГС ”Плачковци”

1. Горски територии за защита на почвите

1.1. Горски територии с наклон над 30°, обособени съгласно чл.43, ал.1, т.1 от Наредба №18 от 07.10.2015г. за инвентаризация и планиране в горските територии, притурка към ДВ, бр. 82 от 23.10.2015г. - с обща площ 949,8 ха, от която 946,2 ха залесена и 3,6 ха незалесена.

1.2. Горски територии върху твърде плитки почви с наклон над 20°, обособени съгласно чл.43, ал.1, т.2 от Наредба №18 от 07.10.2015г. за инвентаризация и планиране в горските територии, притурка към ДВ, бр. 82 от 23.10.2015г.–  с обща залесена площ 9,9 ха.

1.3. Защитни ивици около река Янтра (100 метра), обособени съгласно чл.43, ал.1, т.5 от Наредба №18 от 07.10.2015г. за инвентаризация и планиране в горските територии, притурка към ДВ, бр. 82 от 23.10.2015г. - с обща площ 123,9 ха, от която 119,3 ха залесена и 4,6 ха незалесена.

1.4. Ерозирани земи – обособени съгласно чл.5, ал.2, от Закона за горите обнародван ДВ бр. 19 от 08.03.2011 г., изм. и доп. бр.60 от 07.08.2015 г., в сила от 07.08.2015 г.- с обща залесена площ 1,0 ха

1.5. Горски територии каменливи терени, грохоти и морени, обособени съгласно чл.43, ал.1, т.11 от Наредба №18 от 07.10.2015г. за инвентаризация и планиране в горските територии, притурка към ДВ, бр. 82 от 23.10.2015 г - с обща залесена площ 206,9 ха.  

2. Горски територии за защита на водите 

2.1. СОЗ-01/10.07.2003 г , СОЗ-141/23.10.2007 г , СОЗ-171/24.06.2008 г , СОЗ-144/30.10.2007 г , СОЗ-176/21.07.2008 г , СОЗ-180/21.08.2008 г , СОЗ-111/21.11.2006 г , обособени съгласно чл.118, ал.1, т.3, от Закона за водите и чл.37, т.1 от Наредба №3 за условията и реда за проучване, проектиране, утвърждаване и експлоатация на санитарно-охранителните зони около водоизточниците и съоръженията за ПБВ – отдели и подотдели:

 - СОЗ пояс 1 : с обща незалесена площ 0,1 ха.

- СОЗ пояс 2 : - с обща площ 3,8 ха, от която 3,3 ха залесена и 0,5 ха незалесена.

- СОЗ пояс 3 : - с обща залесена площ 16,2 ха.

2.2. Гори около източници на питейни води, обособени съгласно чл.43, ал.2, т.3 от Наредба №18 от 07.10.2015г. за инвентаризация и планиране в горските територии, притурка към ДВ, бр. 82 от 23.10.2015г. –с обща площ 238,6 ха, от която 238,1 ха залесена и 0,5 ха незалесена.

2.2. Гори с решаващо значение за регулиране на водния отток във водосборите (стари вододайни зони по преди действащи наредби), обособени съгласно протокол от 28.08.1964 г. на Комитета по строителство и архитектура, протокол от 18.06.1975 г. на Министерството на строежите и архитектурата, протокол от 08.07.1976 г. одобрен от Министерството на строителството и архитектурата, протокол от 11.11.1985 г. на МГГП, протокол от 24.11.1988 г. одобрен на 02.02.1989 г. –с обща площ 1 672,0 ха, от която 1 649,1ха залесена и 22,9 ха незалесена.

2.3. Вододайна зона, обособена съгласно ПУРБ 2016-2021 г. за Дунавски район (“Зона за защита на питейните води от повърхностни водни тела” с име река Плачковска код BG1DSWYN1116 с географско описание “ОВ “Гръбчево” -1 и 2; ОВ “Българка” на река Плачковска” – с обща площ 917,2 ха, от която 893,7 ха залесена и 23,5 ха незалесена.

2.4. Санитарно-охранителна зона (СОЗ) “А” (стари вододайни зони по преди действащи наредби), обособени съгласно протокол от 28.08.1964 г. на Комитета по строителство и архитектура, протокол от 18.06.1975 г. на Министерството на строежите и архитектурата, протокол от 08.07.1976 г. одобрен от Министерството на строителството и архитектурата, протокол от 11.11.1985 г. на МГГП, протокол от 24.11.1988 г. одобрен на 02.02.1989 г. – предоставени за стопанисване на СП “В и К” град Габрово със заповед № 1610 от 20.07.1981.год. на МГГП –с обща площ 200,0 ха, от която 199,4 ха залесена и 0,6 ха незалесена.

3. Защитни горски територии за защита на сгради и инфраструктурата.

3.1. Защитна ивица (50 м) от двете страни на първокласен път Русе – Стара Загора, обособени съгласно чл.43, ал.4, т.2 от Наредба №18 от 07.10.2015 г. за инвентаризация и планиране в горските територии, притурка към ДВ, бр. 82 от 23.10.2015г., с обща площ 81,8 ха, от която 78,3 ха залесена и 3,5 ха незалесена.

3.2. Защитна ивица (100 м) от двете страни на жп линия Габрово – Царева ливада и Русе – Стара Загора, обособени съгласно чл.43, ал.4, т.5 от Наредба №18 от 07.10.2015 г. за инвентаризация и планиране в горските територии, притурка към ДВ, бр. 82 от 23.10.2015г., - с обща площ 627,2 ха, от която 608,0 ха залесена и 19,2 ха незалесена.

4. Защитни горски територии от горната граница на гората, обособени съгласно чл.43, ал.5 от Наредба №18 от 07.10.2015 г. за инвентаризация и планиране в горските територии, притурка към ДВ, бр. 82 от 23.10.2015г., - с обща площ 26,6 ха, от която 24,3 ха залесена и 2,3 ха незалесена.

5. Специални горски територии по чл.5, ал.3, т.2 от ЗГ.

5.1. Семепроизводствени насаждения, утвърдени с Протокол на ГСС София, одобрен от ИАГ, - с обща залесена площ 52,9 ха.

6. Горски територии с рекреационно значение 

6.1. Курортни гори, обявени със Заповед № 2620 на МНЗ на основание на писмо № 1171 и Протокол от 12.07.1952 г. и чл.43, ал.9, т.1 от Наредба №18 от 07.10.2015 г. за инвентаризация и планиране в горските територии, притурка към ДВ, бр. 82 от 23.10.2015г., отдели и подотдели - с обща площ 1 568,1 ха, от която 1 528,0 ха залесена и 40,1 ха незалесена.

6.2. Зелени зони, обявени с протокол от 13.03.1992.г., утвърден от КГ и чл.43, ал.9, т.1 от Наредба №18 от 07.10.2015 г. за инвентаризация и планиране в горските територии, притурка към ДВ, бр. 82 от 23.10.2015г., отдели и подотдели -  с обща площ 6 226,7 ха, от която 6 160,7 ха залесена и 66,0 ха незалесена.

7. Горски територии със специални функции, обособени по Закона за защитените територии и съгласно чл.5, ал.3, т.1 от ЗГ

7.1. Природен парк “Българка” - обявен със Заповед № РД – 775 от 09.08.2002 г., на МОСВ (ДВ бр. 86 от 10.09.2002 г- с обща площ 7 548,7 ха, от която 7 440,3 ха е залесена и 108,4 ха незалесена.

7.2. Природни забележителности, отдели и подотдели, с обща площ 8,0 ха, от която 5,7 ха е залесена и 2,3 ха незалесена.

- Природна забележителност пещера ”Бачо Киро” - обявена с Заповед № 2810 от 10.10.1962 г., на Главно управление на горите при Министерски съвет (ДВ бр. 56 от 1963 г.),  с обща незалесена площ 0,1 ха.

- Природна забележителност ”Виканата скала” - обявена със Заповед № 995 от 21.04.1971 г. на МГГП (ДВ, бр. 41 от 1971 г.), актуализация на площта със Заповед № РД – 53 от 30.01.2008 г. на МОСВ (ДВ, бр. 39 от 2008 г.), включва отдели и подотдели  с обща площ 0,5 ха, от която 0,4 ха е залесена и 0,1 ха незалесена.

- Природна забележителност ”Скален венец в м. Мъхнатите скали” – обявена със Заповед               № 689 от 22.07.1987 г. на КОПС при МС (ДВ, бр. 63 от 1987 г.), актуализация на площта със Заповед №РД – 875 от 22.11.2013 г. на МОСВ (ДВ, бр. 6 от 2014 г.), включва подотдели  с обща площ 7,4 ха, от която 5,3 ха е залесена и 2,1 ха незалесена.

7.3. Защитени местности, отдели и подотдели: - с обща площ 450,6 ха, от която 434,9 ха е залесена и 15,7 ха незалесена.

- Защитена местност “Дряновски манастир” – обявена като историческо място със Заповед № 357 от 09.02.1973 на МГОПС (ДВ, бр. 21 от 1973 г.), прекатегоризирана в защитена местност със Заповед № РД – 1324 от 27.12.2002 г. на МОСВ (ДВ, бр. 7 от 24.01.2003 г.), намаляне на площта: Заповед № 1136 от 14.12.1981 г. на КОПС при МС (ДВ, бр. 102 от 29.12.1981 г.) и Заповед № РД-292 от 22.03.2004 г.на МОСВ (ДВ, бр. 70 от 10.08.2004 г.), включва отдели и подотдели: - с обща площ 299,4 ха, от която 284,7 ха залесена и 14,7 ха незалесена.

- Защитена местност “Студеният кладенец” – обявена със Заповед № 25 от 09.01.1989 г. на КОПС при МС (ДВ, бр.7 от 1989 г.), включва отдели и подотдели с обща залесена площ 68,4 ха.

- Защитена местност “ Мехченица – Йововци” – обявена като историческо място със Заповед № 345 от 17.05.1979 г. на КОПС при МС (ДВ, бр. 67 от 1979 г.), прекатегоризиран в защитена местност със Заповед № РД-1303 от 27.12.2002 на МОСВ (ДВ, бр. 7 от 2003 г.), включва подотдели с обща площ 65,8 ха, от която 65,1 ха залесена и 0,7 ха незалесена.

- Защитена местност “Столища” – обявена като природна забележителност със Заповед № 689 от 22.07.1987 г. на КОПС при МС (ДВ, бр. 63 от 1987 г.), прекатегоризирана в защитена местност със Заповед № РД-1309 от 27.12.2002 г. на МОСВ (ДВ, бр. 7 от 2003 г.), промяна на площта и режима със Заповед № РД-401 от 24.04.2013 г. на МОСВ (ДВ, бр. 51 от 2013 г.), включва подотдели  с обща площ 3,9 ха, от която 3,6 ха залесена и 0,3 ха незалесена.

- Защитена местност “Боженци” – обявена със Заповед №4526/17.10.1975 г. на МГОПС (ДВ, бр. 98/1975 г.) включва подотдели  с обща залесена площ 13,1 ха.

8. Защитени зони, обособени по Закона за биологичното разнообразие 

8.1. Защитени зони, обявени по Директива 92/43/ЕЕС за запазването на природните местообитания на дивата флора и фауна от екологичната мрежа Натура 2000

8.1.1. Защитена зона BG0000214 ”Дряновски манастир” – обявена с Решение на МС №122 от 02.03.2007 г. (ДВ бр.21 от 2007 г.), включва отдели и подотдели с обща площ 1 931,5 ха, от която 1 877,9 ха залесена и 53,6 ха незалесна.

8.1.2. Защитена зона BG0000263 “Скалско” – обявена с Решение на МС №122 от 02.03.2007 г. (ДВ, бр. 21 от 2007 г.), включва отдели и подотдели: 264:д, е, ж, з, и, к, л, о, р, с, т, у, ф, х, ц, ч, ш, щ, ю, я, а1, б1, в1, г1, д1, е1, ж1, з1, и1, к1, л1, м1, н1, о1, п1, р1, с1, т1, у1, ф1, х1, ц1, ч1, ш1, ю1, я1, а2, б2, в2, г2, д2, е2, ж2, з2, и2, к2, л2, м2, н2, о2, п2, р2, с2, т2, у2, ф2; 287:г, д, е, ж, з, и, к, л, м, н, о, п, у, ф, х, ш, щ, я, а1, б1, в1, г1, д1, е1, 1; 288:а, б, в, д, е, к, л, н, о, п, р, с, т, ш; 289:д, е, и, к, м, о, п, р, с, 2, 3; 290:в, з, к, л, м, н, о, п, р, с, т, у, х, ц, ч, ш, щ, ю, я, а1, б1, в1, г1, д1, е1, ж1, з1, и1, к1, л1, м1, н1, о1, п1, р1, с1, т1, у1, ф1, ц1, 3, 4, 5, 6; 319:а, б, в, г, д, е, ж, з, к, м, о, п, р, т, ф, х, ц, ч, ш, щ, ю, я, в1, д1, 1, 5, 6 - с обща площ 331,6 ха, от която 316,3 ха залесена и 15,3 ха незалесна.

8.1.3. Защитена зона BG0000281 “Река Белица” - обявена с Решение на МС №122 от 02.03.2007 г. (ДВ, бр. 21 от 2007 г., включва отдели и подотдели с обща залесена площ 22,1 ха.

8.1.4. Защитена зона BG0000282 “Дряновска река” -  обявена с Решение на МС №122 от 02.03.2007 г. (ДВ, бр. 21 от 2007 г.), включва отдели и подотдели с обща площ 80,0 ха, от която 76,9 ха залесена и 3,1 ха незалесна.

8.1.5. Защитена зона BG0000399 “Българка” - обявена с Решение на МС №122 от 02.03.2007 г. (ДВ, бр. 21 от 2007 г.), включва отдели и подотдели с обща площ 7 623,2 ха, от която 7 513,2 ха залесена и 110,0 ха незалесна.

8.1.6. Защитена зона BG0000610 “Река Янтра” - обявена със Заповед № РД-401 от 12.07.2016 г. на Министъра на околната среда и водите (ДВ, бр. 62 от 2016 г.), включва отдели и подотдели с обща площ 266,4 ха, от която 260,4 ха залесена и 6,0 ха незалесна.

8.2. Защитени зони, обявени по Директива 79/409/ЕЕС за опазване на дивите птици от екологичната мрежа Натура 2000

8.2.1. Защитена зона BG0000399 “Българка” - обявена със Заповед № РД-848 от 08.11.2013 г. на МОСВ (ДВ, бр. 104 от 2013 г.), включва отдели и подотдели с обща площ 7 623,2 ха, от която 7 513,2 ха залесена и 110,0 ха незалесна.

9. Гори във фаза на старост, обявени със Заповед № РД 49-421/02.11.2016 г., както и добавени от сертификацията, включват следните отдели и подотдели с обща залесена площ 774,0 ха.

10. Гори с висока консервационна стойност (ГВКС 1), обособени съгласно практическо ръководство за “Определяне, стопанисване и мониторинг на гори с висока консервационна стойност в България”, включва отдели и подотдели с обща площ 6 555,6 ха, от която 6 379,3 ха залесена и 176,3 ха незалесена.

11. Гори с висока консервационна стойност (ГВКС 2), обособени съгласно практическо ръководство за “Определяне, стопанисване и мониторинг на гори с висока консервационна стойност в България”, включва  отдели и подотдели: - с обща площ  13 972,6 ха, от която 13 467,9 ха залесена и 504,7 ха незалесна.

12. Гори с висока консервационна стойност (ГВКС 3), обособени съгласно практическо ръководство за “Определяне, стопанисване и мониторинг на гори с висока консервационна стойност в България”.

- Гори във фаза на старост, обявени със Заповед № РД 49-421/02.11.2016 г., както и добавени от сертификацията, включват отдели и подотдели с обща залесена площ 774,0 ха.

 - Редки, защитени или застрашени от изчезване екосистеми, местообитания или рефугии, включва отдели и подотдели с обща залесена площ 3 967,7 ха.

13. Гори с висока консервационна стойност (ГВКС 4), обособени съгласно практическо ръководство за “Определяне, стопанисване и мониторинг на гори с висока консервационна стойност в България”,  включва отдели и подотдели с обща площ  3 487,7 ха, от която 3 415,4 ха залесена и 72,3ха незалесна.

15. Гори с висока консервационна стойност (ГВКС 6), обособени съгласно практическо ръководство за “Определяне, стопанисване и мониторинг на гори с висока консервационна стойност в България”,  включва отдели и подотдели с обща площ  140,0 ха, от която 135,7 ха залесена и 4,3 ха незалесна.

Собственост в горските територии

По собственост при предишното устройство от 2009 г. разпределението е дадено в таблица № 2

Таблица № 2. Разпределение на общата площ по собственост при инвентаризацията от 2019 година
	Oбщо

	вид собственост
	обща площ
	%
	в т.ч. залес. площ
	%

	
	ха
	
	ха
	

	Държавна
	9153.9
	34.6
	8975.4
	34.6

	Общинска
	2299.1
	8.7
	2298.3
	8.9

	Физ. лица
	5423.1
	20.5
	5402.5
	20.8

	Юрид. лица
	158.1
	0.6
	157.0
	0.6

	Общ.Трявна
	17034.2
	64.3
	16833.2
	64.9

	Държавна
	5037.0
	19.0
	4710.8
	18.2

	Общинска
	846.2
	3.2
	846.2
	3.3

	Физ. лица
	3353.5
	12.7
	3333.0
	12.9

	Юрид. лица
	205.0
	0.8
	203.8
	0.8

	Общ. Дряново
	9441.7
	35.7
	9093.8
	35.1

	Държавна
	14190.9
	53.6
	13686.2
	52.8

	Общинска
	3145.3
	11.9
	3144.5
	12.1

	Физ. лица
	8776.6
	33.1
	8735.5
	33.7

	Юрид. лица
	363.1
	1.4
	360.8
	1.4

	ТП ДГС Плачковци
	26475.9
	100.0
	25927.0
	100.0


